
	Legenda simbolurilor utilizate

		*	Procedura de consultare
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)







	Amendamente la un proiect de act

	Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare.

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌ sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament a Parlamentului European și a Consiliului de modificare a Regulamentului (UE) nr. 1286/2014 în ceea ce privește modernizarea documentului cu informații esențiale
(COM(2023)0278 – C9‑0180/2023 – 2023/0166(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2023)0278),
–	având în vedere articolul 294 alineatul (2) și articolul 114 din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0180/2023),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere articolul 59 din Regulamentul său de procedură,
–	având în vedere raportul Comisiei pentru afaceri economice și monetare (A9‑0000/2023),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

[bookmark: restart]<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 2 a (nou)</Article>
	

	Textul propus de Comisie
	Amendamentul

	
	(2a)	Scopul prezentului regulament este de a acoperi produsele structurate inițiate de sectorul serviciilor financiare și care au scopul de a oferi oportunități de investiții suplimentare investitorilor de retail. Valorile mobiliare altele decât titlurile de capital emise de emitenți nefinanciari contribuie la finanțarea societăților emitente și, atunci când sunt propuse investitorilor de retail, trebuie supuse obligației de elaborare a unui prospect, care include un rezumat, prin care să se ofere investitorilor de retail informațiile precontractuale adecvate. Aceste titluri de valoare ar trebui excluse din domeniul de aplicare al prezentului regulament. Cerința actuală de a elabora, revizui și actualiza un document cu informații esențiale pentru valorile mobiliare altele decât titlurile de capital, până la scadența acestora, încurajează emitenții să le limiteze doar la investitorii profesionali, privând astfel investitorii de retail de opțiuni de investiții. Măsurile legate de valorile mobiliare altele decât titlurile de capital emise de emitenți nefinanciari vor elimina deci acest stimulent și ar putea încuraja participarea investitorilor de retail pe piețele de capital din Uniune, oferind totodată investitorilor de retail mai multe oportunități de a-și diversifica portofoliile financiare.


Or. <Original>{EN}en</Original>
<TitreJust>Justificare</TitreJust>
Toate tipurile de valori mobiliare care nu reprezintă titluri de capital emise de emitenți nefinanciari ar trebui excluse din domeniul de aplicare al PRIIP. Aceste titluri de valoare (de exemplu, titluri cu rată variabilă a dobânzii, obligațiuni convertibile, obligațiuni legate de sustenabilitate) se încadrează în definiția produselor structurate, ceea ce îi determină pe emitenți să renunțe în mod sistematic să le propună investitorilor de retail, în timp ce acestea sunt deja reglementate de Regulamentul privind prospectul, care prevede un rezumat. Prin eliminarea sarcinii administrative, este posibil să se încurajeze investițiile de retail în produse care au o contribuție directă la finanțarea acestor emitenți.
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 5 a (nou)</Article>
	

	Textul propus de Comisie
	Amendamentul

	
	(5a)	Dată fiind diversitatea produselor financiare reglementate de prezentul regulament, metodologiile elaborate în temeiul prezentului regulament pentru a standardiza prezentarea elementelor-cheie din documentul cu informații esențiale, cum ar fi performanțele sau riscurile, pot fi face uneori obiectul unui compromis între comparabilitatea și inteligibilitatea informațiilor furnizate investitorilor de retail. Prin urmare, ar trebui clarificat faptul că inteligibilitatea ar trebui să prevaleze întotdeauna asupra obiectivului de comparabilitate și că metodologiile de calcul, deși ar trebui să fie omogene pentru familiile de produse care prezintă caracteristici similare, pot diferi între categoriile de produse reglementate de prezentul regulament care sunt în mod intrinsec diferite (cum ar fi fondurile de investiții și produsele structurate).


Or. <Original>{EN}en</Original>
<TitreJust>Justificare</TitreJust>
Avizul din 29.4.2022 al Comitetului mixt a subliniat că uneori comprehensibilitatea informațiilor pentru investitorii de retail poate fi pusă în pericol prin adoptarea unei abordări uniforme din motive de comparabilitate. Fără a renunța la obiectivul general al comparabilității între produsele substituibile, ar trebui să fie posibil să se permită o diferențiere suplimentară a modului în care normele se aplică diferitelor tipuri de produse. Abordarea actuală împiedică adesea AES să adopte metodologii de nivelul 2 pentru anumite familii de produse de care ar putea profita investitorii de retail.
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 1 – litera aa (nouă)</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 2 – alineatul 2 – paragraful da (nou)</Article2>
	

	Textul propus de Comisie
	Amendamentul

	
	(aa)	se introduce următoarea literă: 

	
	„(da)	valorile mobiliare altele decât titlurile de capital care sunt emise de emitenți nefinanciari și pentru care se stabilește un prospect în temeiul Regulamentului (UE) 2017/1129”;


Or. <Original>{EN}en</Original>
<TitreJust>Justificare</TitreJust>
Valorile mobiliare altele decât titlurile de capital emise de companii pentru a se finanța ar trebui să fie exceptate de la Regulamentul privind PRIIP. Cerința actuală de a elabora un document cu informații-cheie îi descurajează pe emitenți să își extindă oferta de astfel de instrumente care nu sunt titluri de capital la investitorii de retail, cu atât mai mult cu cât aceste valori mobiliare sunt adesea acoperite de Regulamentul privind prospectul (care prevede un rezumat). Un distribuitor care ar dori totuși să propună aceste obligațiuni clienților de retail s-ar confrunta cu o sarcină administrativă ridicată din cauza normelor de guvernanță aplicabile produselor.
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 3 – litera aa (nouă)</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 4 – paragraful 1 – punctul 5</Article2>
	

	Textul în vigoare
	Amendamentul

	
	(aa)	punctul 5 se înlocuiește cu următorul text:

	(5)	„persoană care vinde un PRIIP” înseamnă o persoană care oferă sau încheie un contract privind PRIIP cu un investitor individual;
	„(5)	„distribuitor de PRIIP” înseamnă o persoană care oferă consiliere, propune, vinde sau încheie un contract privind PRIIP cu un investitor de retail;”


Or. <Original>{EN}en</Original>
(32014R1286)
<TitreJust>Justificare</TitreJust>
Regulamentul PRIIP utilizează în prezent formulări specifice care nu corespund celor utilizate în alte acte legislative care reglementează distribuția de produse financiare și de asigurări (IDD, PEPP și MiFID). Pentru a asigura coerența între diferitele acte juridice, sugerăm înlocuirea termenului „persoană care vinde un PRIIP” cu termenul „distribuitor de PRIIP”.
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 3 – litera b</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 4 – paragraful 1 – punctul 7 a</Article2>
	

	Textul propus de Comisie
	Amendamentul

	(7a)	«format electronic» înseamnă orice suport durabil, altul decât hârtia;
	(7a)	«format electronic» înseamnă un format electronic astfel cum este definit la articolul 4 alineatul (1) punctul 62 litera (a) din Directiva 2014/65/UE;


Or. <Original>{EN}en</Original>
<TitreJust>Justificare</TitreJust>
Pentru a asigura coerența între diferitele acte juridice care reglementează distribuția, se adaugă o trimitere la articolul 4 alineatul (1) punctul 62 litera (a) din MiFID II și la articolul 2 alineatul (1) punctul 18 din Directiva privind distribuția de asigurări. Astfel, se va specifica, de asemenea, că un document în format PDF este considerat valabil.
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 3 a (nou)</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 5 – alineatul 1</Article2>
	

	Textul în vigoare
	Amendamentul

	
	(3a)	La articolul 5, alineatul (1) se înlocuiește cu următorul text:

	1. 	Înainte ca un PRIIP să fie pus la dispoziția investitorilor individuali, creatorul de PRIIP redactează pentru acel produs un document cu informații esențiale în conformitate cu cerințele prezentului regulament și publică documentul pe site-ul său internet.
	„1. 	Creatorii de PRIIP au obligația de a elabora și de a publica pe site-ul lor un document cu informații esențiale în conformitate cu cerințele prezentului regulament, în cazul în care PRIIP este destinat să fie recomandat, propus sau vândut investitorilor individuali.”


Or. <Original>{EN}en</Original>
(32014R1286)
<TitreJust>Justificare</TitreJust>
Propunere de înlocuire a sintagmei „pus la dispoziția investitorilor individuali” cu o formulare mai simplă.
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 4</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 6 – alineatul 3 – partea introductivă</Article2>
	

	Textul propus de Comisie
	Amendamentul

	3.	Prin derogare de la alineatul (2), atunci când un PRIIP oferă investitorului individual o gamă de opțiuni pentru investiții, astfel încât toate informațiile necesare în conformitate cu articolul 8 alineatul (3) în ceea ce privește fiecare opțiune de investiție nu pot fi furnizate într-un singur document concis de sine stătător, documentul cu informații esențiale furnizează cel puțin o descriere generală a opțiunilor de investiții aferente și a costurilor PRIIP, altele decât costurile aferente opțiunii de investiție, cu condiția ca:
	3.	Prin derogare de la alineatul (2), atunci când un PRIIP oferă investitorului individual o gamă de opțiuni pentru investiții, astfel încât toate informațiile necesare în conformitate cu articolul 8 alineatul (3) în ceea ce privește fiecare opțiune de investiție nu pot fi furnizate într-un singur document concis de sine stătător, documentul cu informații esențiale furnizează cel puțin o descriere generală a opțiunilor de investiții și a costurilor PRIIP, altele decât costurile aferente opțiunii de investiție, cu condiția ca:


Or. <Original>{EN}en</Original>
<TitreJust>Justificare</TitreJust>
Pentru PRIIP care oferă o gamă de opțiuni de investiții, este necesar să se facă distincția între pachetul produsului, opțiunile de investiții și activul-suport pe care se bazează aceste opțiuni de investiții.
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 4</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 6 – alineatul 3 – litera a</Article2>
	

	Textul propus de Comisie
	Amendamentul

	(a)	creatorii de PRIIP să le ofere investitorilor instrumente adaptate investitorilor individuali care facilitează cercetarea și compararea diferitelor opțiuni de investiții, inclusiv în ceea ce privește costurile;
	(a)	creatorii de PRIIP să le ofere investitorilor instrumente adaptate investitorilor de retail care facilitează cercetarea și compararea diferitelor opțiuni de investiții, inclusiv în ceea ce privește costurile și performanțele, și ținând seama de costurile PRIIP care nu sunt legate de opțiunile sale de investiții;


Or. <Original>{EN}en</Original>
<TitreJust>Justificare</TitreJust>
Sugerăm ca instrumentul să conțină și informații referitoare la performanțe, astfel încât investitorii să poată compara raportul calitate-preț al diferitelor opțiuni de investiții, precum și costurile PRIIP (cele aferente pachetului) care nu se referă la opțiunile sale de investiții, pentru a avea o imagine cuprinzătoare asupra costurilor totale. În plus, informațiile privind costul investiției reprezintă, de asemenea, un aspect esențial al deciziei de investiție și ar trebui furnizate în mod implicit, mai degrabă decât opțional.
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 4</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 6 – alineatul 3 – litera b</Article2>
	

	Textul propus de Comisie
	Amendamentul

	(b)	investitorii individuali să aibă acces cu ușurință la documentația cu informații precontractuale referitoare la produsele de investiții care sprijină opțiunile de investiții aferente;
	(b)	investitorii de retail să aibă acces cu ușurință la documentația cu informații precontractuale referitoare la produsele de investiții care sprijină opțiunile de investiții;


Or. <Original>{EN}en</Original>
<TitreJust>Justificare</TitreJust>
Pentru PRIIP care oferă o gamă de opțiuni de investiții, este necesar să se facă distincția între pachetul produsului, opțiunile de investiții și activul-suport pe care se bazează aceste opțiuni de investiții.
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 4</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 6 – alineatul 3 – litera c</Article2>
	

	Textul propus de Comisie
	Amendamentul

	(c)	creatorii de PRIIP să le prezinte investitorilor, la cererea acestora și în timp util înainte ca investitorii individuali să își asume obligații în temeiul oricărui contract sau al oricărei oferte de a investi într-o anumită opțiune de investiție, costurile complete ale PRIIP aferente acestei opțiuni de investiție.
	(c)	creatorii de PRIIP să le prezinte investitorilor în timp util, înainte ca investitorii de retail să își asume obligații în temeiul oricărui contract sau al oricărei oferte de a investi într-o anumită opțiune de investiție, costurile complete ale PRIIP, inclusiv ale respectivei opțiuni de investiție.


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 5 – litera a</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 8 – alineatul 3 – litera aa</Article2>
	

	Textul propus de Comisie
	Amendamentul

	(a)	la alineatul (3), se adaugă litera (aa):
	eliminat

	„(aa)	într-o secțiune intitulată «Produsul pe scurt», un tablou de bord cu informații sintetice cu privire la toate elementele următoare:
	

	(i)	tipul de PRIIP, astfel cum se menționează la litera (c) punctul (i);
	

	(ii)	indicatorul de risc sintetic menționat la litera (d) punctul (i);
	

	(iii)	costurile totale ale PRIIP;
	

	(iv)	perioada de deținere recomandată menționată la litera (g) punctul (ii);
	

	(v)	dacă PRIIP oferă beneficiile de asigurare menționate la litera (c) punctul (iv);”;
	


Or. <Original>{EN}en</Original>
<TitreJust>Justificare</TitreJust>
Secțiunea „Produsul pe scurt” vizează sintetizarea unui document care înglobează informații esențiale despre un produs într-un format de 3 pagini. Conținutul este redundant în raport cu cel al documentului cu informații esențiale privind PRIIP și utilizează spațiu dintr-un document care este deja foarte dens. Această adăugire nu contribuie la simplificarea atât de necesară a PRIIP.
</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 5 – litera c</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 8 – alineatul 3 – litera c – punctul ii – punctul 1</Article2>
	

	Textul propus de Comisie
	Amendamentul

	(1)	o descriere a instrumentelor-suport sau a valorilor de referință;
	(1)	o descriere a instrumentelor de investiții suport sau a valorilor de referință;


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 5 – litera ca (nouă)</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 8 – alineatul 3 – litera c – punctul iii</Article2>
	

	Textul în vigoare
	Amendamentul

	
	(ca)	la alineatul 3 litera c, punctul iii se înlocuiește cu următorul text:

	(iii) 	o descriere a tipului de investitor individual pentru care PRIIP este destinat să fie tranzacționat, în special în ceea ce privește capacitatea de asumare a pierderilor și orizontul investiției;
	„(iii) 	informații adecvate privind performanțele;”;


Or. <Original>{EN}en</Original>
(32014R1286)
<TitreJust>Justificare</TitreJust>
Funcționarea actuală a scenariilor de performanță este în detrimentul investitorilor de retail: acestea furnizează informații înșelătoare investitorilor, deoarece supraestimează mișcările recente ale pieței pentru anumite produse și contrazic informațiile privind performanțele anterioare furnizate în alte documente. Autoritățile europene de supraveghere și Comisia au trebuit să ia mai multe măsuri corective, semnalând necesitatea adaptării cadrului actual. Acest amendament va permite producătorilor să furnizeze informații privind performanțele care sunt cele mai potrivite pentru tipul de produs în cauză și în interesul investitorilor de retail.
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 5 – litera ea (nouă)</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 8 – alineatul 5 – paragraful 2</Article2>
	

	Textul în vigoare
	Amendamentul

	
	(ea)	la alineatul 5, al doilea paragraf se înlocuiește cu următorul text:

	La elaborarea proiectelor de standarde tehnice de reglementare, ESA țin cont de diferitele tipuri de PRIIP, de diferențele dintre ele și de capacitățile investitorilor individuali, dar și de caracteristicile PRIIP care permit investitorului individual să aleagă între diferite investiții-suport sau alte opțiuni pe care le oferă produsul, inclusiv atunci când această alegere poate fi făcută în momente diferite sau poate fi modificată ulterior.
	„La elaborarea proiectelor de standarde tehnice de reglementare, ESA țin cont de diferitele tipuri de PRIIP, de diferențele dintre ele și de capacitățile investitorilor individuali, dar și de caracteristicile PRIIP care permit investitorului individual să aleagă între diferite investiții-suport sau alte opțiuni pe care le oferă produsul, inclusiv atunci când această alegere poate fi făcută în momente diferite sau poate fi modificată ulterior. După caz, pentru a furniza informații corecte, clare și care nu induc în eroare investitorii de retail, se pot adopta abordări diferite în funcție de diferitele tipuri de produse.”;


Or. <Original>{EN}en</Original>
(32014R1286)
<TitreJust>Justificare</TitreJust>
Fără a renunța la obiectivul general al comparabilității între produsele substituibile, ar trebui să fie posibil să se permită o diferențiere suplimentară a modului în care normele se aplică diferitelor tipuri de produse. Este necesar să se adapteze ușor mandatul de nivelul II al AES pentru a se menționa că obiectivul de inteligibilitate ar trebui să prevaleze asupra celui legat de comparabilitate. Acest lucru ar elimina rigiditățile normelor actuale care împiedică adesea AES să adopte, la nivelul II, metodologii pentru anumite familii de produse care ar fi contribuit la înțelegerea și luarea deciziilor de către investitorii de retail.
</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 5 a (nou)</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 10 – alineatul 1</Article2>
	

	Textul în vigoare
	Amendamentul

	
	(5a)	La articolul 10, alineatul (1) se înlocuiește cu următorul text:

	1.	 Creatorul PRIIP revizuiește periodic informațiile cuprinse în documentul cu informații esențiale și modifică documentul dacă acest lucru se dovedește necesar în urma revizuirii. Versiunea modificată se pune la dispoziție cu promptitudine.
	„1. 	Atât timp cât PRIIP este deschis pentru noi subscrieri, creatorul PRIIP revizuiește periodic informațiile cuprinse în documentul cu informații esențiale și modifică documentul dacă acest lucru se dovedește necesar în urma revizuirii. Versiunea modificată se pune la dispoziție cu promptitudine.”


Or. <Original>{EN}en</Original>
(32014R1286)
<TitreJust>Justificare</TitreJust>
Obligația de a actualiza documentul cu informații esențiale privind PRIIP, chiar și după ce un produs a fost închis pentru subscrieri, este împovărătoare pentru creatori și nu își îndeplinește scopul inițial, și anume de a informa noii investitori cu privire la principalele caracteristici ale produsului. În locul măsurilor de nivelul II propuse de Comisie în temeiul articolului 10 alineatul (2) litera (b), o dispoziție de nivel I care exceptează produsele care sunt „închise pentru noi investiții” reprezintă o soluție mai simplă pentru clarificarea problemei.
</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 6 – litera a</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 10 – alineatul 2 – litera b</Article2>
	

	Textul propus de Comisie
	Amendamentul

	(b)	condițiile în care documentul cu informații esențiale trebuie revizuit, făcând distincție între PRIIP care sunt încă puse la dispoziția investitorilor individuali și PRIIP care nu mai sunt puse la dispoziția acestora;
	(b)	condițiile în care documentul cu informații esențiale trebuie revizuit, făcând distincție între PRIIP care sunt încă puse la dispoziția investitorilor de retail și PRIIP care nu mai sunt puse la dispoziția acestora și în legătură cu care nu mai sunt posibile plăți sau transferuri;


Or. <Original>{EN}en</Original>
<TitreJust>Justificare</TitreJust>
Acest amendament vizează produsele PRIIP care nu mai sunt puse la dispoziție, dar în legătură cu care plățile, transferurile sau arbitrajele pot fi încă efectuate. În acest caz, documentul cu informații esențiale ar trebui revizuit și actualizat.
</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 6 – litera b</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 10 – alineatul 2 – paragraful 2 și 3</Article2>
	

	Textul propus de Comisie
	Amendamentul

	(b)	al doilea și al treilea paragraf se înlocuiesc cu următorul text:
	eliminat

	„AES iau în considerare situațiile în care un PRIIP nu mai este pus la dispoziția investitorilor individuali. AES prezintă Comisiei aceste proiecte de standarde tehnice de reglementare până la [...] [OP: a se introduce data = un an de la data intrării în vigoare a prezentului regulament de modificare].
	

	Comisiei îi este delegată competența de a adopta standardele tehnice de reglementare menționate la primul paragraf în conformitate cu articolele 10-14 din Regulamentul (UE) nr. 1093/2010, din Regulamentul (UE) nr. 1094/2010 și din Regulamentul (UE) nr. 1095/2010.”
	


Or. <Original>{EN}en</Original>
<TitreJust>Justificare</TitreJust>
Această chestiune poate fi abordată direct la nivelul I, fără a fi necesară o împuternicire specifică de nivel II – a se vedea amendamentele anterioare.
</Amend>
<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 6 a (nou)</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 13 – alineatul 1</Article2>
	

	Textul în vigoare
	Amendamentul

	
	(6a)	La articolul 13, alineatul (1) se înlocuiește cu următorul text:

	1. 	O persoană care oferă consultanță cu privire la un PRIIP sau care îl vinde furnizează investitorilor individuali documentul cu informații esențiale cu suficient timp înainte ca investitorii individuali respectivi să își asume obligații în temeiul oricărui contract sau al oricărei oferte legate de PRIIP-ul respectiv.
	„1. 	O persoană care oferă consultanță cu privire la un PRIIP sau care îl vinde furnizează investitorilor individuali documentul cu informații esențiale cu suficient timp înainte ca investitorii individuali respectivi să își asume obligații în temeiul oricărui contract sau al oricărei oferte legate de PRIIP-ul respectiv. În cazul în care comunicarea cu caracter publicitar cu privire la PRIIP este furnizată investitorilor de retail pe suport de hârtie sau în format digital, în același timp se furnizează documentul cu informații esențiale și o explicație privind natura normativă a documentului respectiv.”;


Or. <Original>{EN}en</Original>
(32014R1286)
<TitreJust>Justificare</TitreJust>
Campaniile de tip „client misterios” au arătat că documentul cu informații esențiale este adesea înmânat clientului într-o etapă ulterioară a procesului comercial, în comparație cu materialele de marketing constând în documente pe suport de hârtie sau documente în format electronic. Regulamentul privind PRIIP ar trebui modificat pentru a stipula în mod clar că documentul cu informații esențiale ar trebui să fie furnizat investitorilor de retail în același timp cu orice alt material de piață furnizat pe suport de hârtie sau în format electronic. În plus, persoana care oferă consultanță cu privire la PRIIP sau care vinde PRIIP ar trebui să aibă obligația de a explica clientului că documentul cu informații esențiale este de altă natură decât materialele de marketing.
</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 7</Article>
<DocAmend2>Regulamentul (UE) nr. 1286/2014</DocAmend2>
<Article2>Articolul 14 – alineatul 2 – litera da (nouă)</Article2>
	

	Textul propus de Comisie
	Amendamentul

	
	(da)	în cazul în care PRIIP oferă investitorului de retail o serie de opțiuni pentru investiții:

	
	(i) 	informațiile esențiale reflectă combinația de opțiuni de investiții pe care investitorul de retail o are în vedere;

	
	(ii) 	documentația cu informațiile precontractuale referitoare la activele-suport ale investițiilor pe care se bazează opțiunile de investiții trebuie să fie ușor accesibilă prin intermediul unui link aflat lângă instrumentul interactiv.


Or. <Original>{EN}en</Original>
<TitreJust>Justificare</TitreJust>
Condiții suplimentare pentru a ține seama de natura specifică a produselor cu opțiuni multiple: 1) informațiile ar trebui să se refere la alocarea investițiilor avută în vedere de investitor, pentru a fi cât mai personalizată și completă cu putință; 2) la fel ca documentul cu informații esențiale, documentația referitoare la activele-suport ale investițiilor pe care se bazează opțiunile de investiții ar trebui, de asemenea, să fie ușor accesibilă.
</Amend>
<Amend>Amendamentul		<NumAm>20</NumAm>
<DocAmend>Propunere de regulament</DocAmend>
<Article>Articolul 2 – paragraful 1</Article>
	

	Textul propus de Comisie
	Amendamentul

	Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Se aplică de la …[OP: a se introduce data = 18 luni de la intrarea în vigoare a prezentului regulament].
	Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Se aplică de la [OP: a se introduce data = 18 luni de la publicarea în Jurnalul Oficial al Uniunii Europene a actelor delegate menționate la articolul 10 alineatul (2) și de la adoptarea de către Comisie a standardelor tehnice de reglementare menționate la articolul 8 alineatul (5) și la articolul 14 alineatul (3), oricare dintre acestea survine ultima].


Or. <Original>{EN}en</Original>
<TitreJust>Justificare</TitreJust>
La fel ca în cazul Regulamentului privind PEPP, data intrării în vigoare ar trebui stabilită cu referire la publicarea actelor delegate și a standardelor tehnice de reglementare, pentru a crește gradul de previzibilitate pentru autoritățile naționale competente și actorii de pe piață.
</Amend>
</RepeatBlock-Amend>

[bookmark: _Toc148621030]EXPUNERE DE MOTIVE
Raportoarea salută propunerea Comisiei care vine la momentul potrivit privind strategia de investiții de retail, în conformitate cu unul dintre obiectivele-cheie ale Comisiei din Planul de acțiune privind uniunea piețelor de capital din 2020, de a face din UE un loc și mai sigur în care cetățenii să economisească și să investească pe termen lung. 
Propunerea Comisiei constă în:
	propunerea de directivă a Parlamentului European și a Consiliului de modificare a Directivelor 2009/65/CE, 2009/138/CE, 2011/61/UE, 2014/65/UE și (UE) 2016/97 în ceea ce privește normele Uniunii de protecție a investitorilor de retail;
	propunerea de regulament al Parlamentului European și al Consiliului de modificare a Regulamentului (UE) nr. 1286/2014 în ceea ce privește modernizarea documentului cu informații esențiale. 
Raportoarea consideră că această propunere este una dintre principalele propuneri din acest mandat. Având în vedere constrângerile de timp, ea a identificat principalele priorități politice, pe care le abordează în proiectul său de raport, cu scopul de a continua discuțiile. Raportoarea va modifica în continuare propunerea pe parcursul procedurii de modificare. 
Raportoarea este pe deplin de acord cu obiectivele acestei propuneri. Peste 70 % dintre cetățenii UE nu au investit niciodată în produse financiare din diverse motive, fie că le consideră prea complexe, fie că sunt îngrijorați de riscuri. Prin urmare, trebuie să facem tot posibilul pentru a-i încuraja pe cetățeni să schimbe această situație. Noile norme care protejează și capacitează investitorii de retail trebuie să garanteze că se oferă informații clare și transparente și că consultanța financiară este în interesul investitorului de retail. 
	Stimulentele 
Raportoarea și-a exprimat opinia fermă că stimulentele nu trebuie interzise total. Ea este în continuare preocupată de introducerea unei interdicții parțiale a serviciilor exclusiv executive, care nu este justificată și nu pare să abordeze chestiuni legate de conflictele de interese. Aceasta pare a fi mai degrabă un prim pas către o interdicție totală.  Mulți consumatori din UE se bazează pe sfatul consultanților financiari și, prin urmare, este necesar să se consolideze cadrul actual cu instrumente și să se aducă îmbunătățirile adecvate. Raportoarea consideră că conflictele de interese pot fi soluționate printr-o mai mare transparență. În plus, ea este de părere că calendarul și conținutul clauzei de revizuire sunt nesatisfăcătoare. Această clauză de revizuire nu trebuie să fie părtinitoare și să conducă la introducerea automată a unei interdicții totale a stimulentelor. Prin urmare, ea propune prelungirea acesteia la cinci ani de la sfârșitul perioadei de transpunere a directivei, pentru a permite observarea efectelor reale ale măsurilor asupra pieței. În plus, ea sugerează extinderea domeniului de aplicare al clauzei de revizuire pentru a prevedea o evaluare bazată pe potențialele conflicte de interese, evoluția costurilor, nivelul investițiilor cu amănuntul pe piețele de capital, protecția consumatorilor și relevanța normelor de distribuție.

	Testul respectării interesului
În proiectul său de raport, raportoarea clarifică și consolidează propunerea Comisiei privind testul „interesului superior” în temeiul Directivei privind piețele instrumentelor financiare (MiFID) și al Directivei privind distribuția de asigurări (IDD). În MiFID, raportoarea propune clarificarea noțiunii de „eficiență din punctul de vedere al costurilor”. În Directiva privind distribuția de asigurări, în loc să se pună accentul pe eficiența din punctul de vedere al costurilor a unui produs, raportoarea sugerează ca consultanța financiară să fie acordată pe baza performanței, a nivelului de risc, a costurilor, a cheltuielilor aferente unui produs de investiții bazat pe asigurare sau, după caz, a opțiunilor suport ale investiției. Produsele oferite consumatorilor trebuie să fie adaptate la nevoile și obiectivele lor specifice, prin urmare contează nu numai prețul, ci și calitatea produsului.

	Criteriile de referință privind raportul costuri-beneficii
În opinia raportoarei, propunerea Comisiei privind raportul costuri-beneficii ar putea perturba piața, deoarece ar duce la reducerea diversității produselor și la reducerea inovării. Ea consideră că lipsa unor clarificări cu privire la metodologia aplicată pentru elaborarea acestor criterii de referință ne împiedică să evaluăm modul în care acestea ar funcționa cu adevărat în practică. Raportoarea este pe deplin de acord cu principiul conform căruia produsul trebuie să ofere un bun raport costuri-beneficii și că produsele cu costuri și taxe ridicate nejustificate și disproporționate nu au ce căuta pe piață. Cu toate acestea, sunt necesare discuții suplimentare cu privire la acest punct pentru a găsi o abordare corectă și echilibrată. Prin urmare, în proiectul său de raport, raportoarea elimină criteriile de referință, în vederea continuării discuțiilor pe această temă.

	Supravegherea și practicile transfrontaliere 
Propunerea Comisiei nu merge suficient de departe în această privință și, prin urmare, raportoarea propune amendamente în vederea consolidării supravegherii transfrontaliere și a asigurării unei protecții egale pentru toți consumatorii din toate statele membre ale UE. În acest spirit, raportoarea introduce obligația societăților de a se înregistra în același stat membru în care își au sediul social, pentru a evita căutarea instanței celei mai favorabile.

	„Finfluenceri”
Digitalizarea a creat o nouă generație de investitori. Observăm apariția așa-numiților „finfluenceri” care operează pe platformele de comunicare socială și mobilizează în principal generațiile mai tinere. Raportoarea salută măsurile propuse de Comisie pentru a asigura comunicări publicitare clare, corecte și care nu induc în eroare și pentru a aborda preocupările legate de influențatorii financiari. Adesea, aceștia nu dispun de cunoștințe specifice în domeniu. Prin urmare, raportoarea propune elemente suplimentare pentru a consolida și mai mult această parte a propunerii, de exemplu prin impunerea obligației firmelor de a semna un contract cu „finfluencerii”, pentru a asigura transparența și a stabili responsabilitatea. Ea sugerează, de asemenea, extinderea dispoziției privind „procedura de abordare a activităților neautorizate oferite prin mijloace digitale” la „finfluencerii” care utilizează practici de vânzare abuzivă. 

	Alfabetizarea financiară
Raportoarea consideră că alfabetizarea financiară este un element vital pentru îmbunătățirea comportamentului investițional în UE, nu numai pentru consumatori, ci și pentru consultanții financiari, pentru a le permite să ofere consiliere profesională de înaltă calitate. Potrivit recentului sondaj Eurobarometru, doar 18 % dintre cetățenii UE au un nivel ridicat de alfabetizare financiară, 64 % au un nivel mediu și 18 % un nivel scăzut, existând, de asemenea, divergențe uriașe între statele membre. Aceste cifre arată în mod clar că trebuie depuse mult mai multe eforturi în domeniu și că UE trebuie să își utilizeze pe deplin rolul pentru a îndemna statele membre să dea dovadă de ambiție în această privință. 

	Furnizorii de date
Datele de piață financiare și nefinanciare sunt esențiale pentru buna funcționare a piețelor financiare și pentru furnizarea de servicii de investiții de calitate clienților. Aceste date trebuie să fie de înaltă calitate, fiabile, supuse unor proceduri de control foarte stricte și accesibile în condiții echitabile. Accesul la datele de piață financiare și nefinanciare necesare pentru furnizarea de servicii de investiții și pentru fabricarea și distribuirea de produse financiare, utilizarea acestora și costul acestora reprezintă o parte importantă a costurilor suportate de firmele de investiții, reprezentând, prin urmare, o proporție semnificativă din totalul taxelor plătite de clienți. Din acest motiv, raportoarea este de părere că UE ar trebui să pună în aplicare o reglementare europeană orizontală și cuprinzătoare, atât pentru furnizorii de date financiare, cât și pentru cei de date nefinanciare, precum și pentru activitățile acestora, care ar trebui să fie însoțită de o supraveghere sporită a tuturor furnizorilor de date (inclusiv a furnizorilor din țări terțe care beneficiază în prezent de o situație de oligopol) la nivel european.

	Pachetele de produse de investiții cu amănuntul și de produse de investiții bazate pe asigurări (PRIIP)
Raportoarea apreciază propunerea Comisiei privind PRIIP, dar consideră că este necesar să se introducă ajustări suplimentare ale practicilor de piață și anumite adaptări ale sectorului asigurărilor. Ea sugerează eliminarea unei noi secțiuni din documentul cu informații esențiale intitulată „Produsul pe scurt” și va continua să evalueze alinierea noii secțiuni privind sustenabilitatea la legislația relevantă existentă.

